પત્નીની સાથે અહીં આવવાની કલ્પનાની સાથે જ વળી પાછી શરીરમાં કંપારી છૂટી ગઇ. હિંમત ભેગી કરી તે મહામુશકેલીએ ક્લિનીકની અંદર પ્રવેશ્યો, જોયું તો અંદર પાંચેક જણ બેઠેલા હતા. એક સાથે આટલી બધી આંખોએ જાણે એને વીંધી નાખ્યો. એ કોઇ ખૂણાની જગ્યા પકડીને બેસવા જાય ત્યાં તો રિસેપ્શન પર બેઠેલ એક જાડી બહેને એને ઇશારો કરીને બોલાવ્યો. એની શરમે તો હવે માઝા મૂકી દીધી. કંઇ પણ બોલ્યા વગર જાણે બહુ મોટુ પાપ કર્યુ હોય તેમ એ રિસેપ્શન કાઉન્ટર ઉપર મહામહેનતે પહો્ંચ્યો.